Le croxade le xe stà na serie de canpagne militari a scopo religioso avegnùe tra el 1095 e el 1291. Par lo più le xe stà sancìe dal Papato e le xe stà dei tentativi da parte de la Céxa Romana de riconquistar la Terasanta dai Arabi Musulmani. Na in particolar, la cuarta, la xe stà dirotà dai venexiani contro Costantinopołi, par scopi comerçiali maritimi. N'altra, la croxada albigese , mantegnendo le só carateristiche de guera de religion, la xe stà indetta contro i catari, che i professava na erexia inte el sud de la Fransa. Inveçe le Croxade del Nord i le gà fate inte el XII-XIII secolo i Cavałieri Teutoniçi, par conquistar e evangelixar i paesi baltiçi, che fin a lóra i era restà oncora pagani. In un senso piasè grando, el termine "croxada" el pol anca vegner doparà par indicar na qualsiasi guera dichiarà par motivi religiosi , o anca par çerte canpagne religiose, ideologiche o sociali .